
Az interkulturális kapcsolatok irányában kialakult attitűdök generációs különbsége Magyarországon

Kulcsszavak: interkulturalitás; kvalitatív kutatás; attitűd;
Az interkulturális kapcsolatok felé kialakult attitűdök generációs különbsége Magyarországon.

Szakdolgozatom során egy kvalitatív kutatást végeztem, melyben személyes interjúkat készítettem 12 alannyal, 3 generációból. Az interjúk során egyéni tapasztalatikra, élményeikre kérdeztem rá, amikor más kultúrájú személyekkel kapcsolódtak, emellett az ezzel kapcsolatos megérzéseikre és gondolataikra. 

Legfőbb célom az volt, hogy felhívjam a figyelmet az interkuturaliutás jelentőségére, mely egyre erősebb és esszenciálisabb részét képezi a mai társadalmakban, (legfőképpen az elmúlt 10-15 évben a rengeteg migráció és vándorlás hatására), illetve, hogy egy mélyebb bepillantást tudjak adni a magyarországi helyzetről a jelenséggel kapcsolatban. 

Szakdolgozatomban olvasható egy előzetes szakirodalmi összefoglaló az interkulturalitással kapcsolatban történelmi szemszögből, illetve az interkultúrális kompetencia jelentőségéről, melyre többször hivatkozom, mint az adott társadalmi probléma megoldásának kulcsszereplője. 

Az interjúk elemzése során olvashatóak alanyaim egyéni történetei, személyes megérzéseik, illetve meglátásaik a hazai helyzet állapotáról és annak kiváltó okairól. 

Kutatásom a határidő betartása végett az adott jelenség egyfajta feltárásává vált. Vélemyényem szerint megfelelően továbbvihető lehetne egy nagyobb mintán és így akár a személyes interjúk mellé, egy kevert módszerű kutatással akár reprezentatív eredményeket is létrehozni. 



